EHF Champions League 2011–12 for mænd var den 19. EHF Champions League-turnering for mænd. Turneringen arrangeredes af European Handball Federation og havde deltagelse af 36 hold. Turneringen begyndte den 3. september 2011 med de første kvalifikationskampe, og den afsluttedes i weekenden 26./27. maj 2012 med finalestævnet, der for tredje år i træk blev afviklet i Lanxess Arena i Köln, Tyskland. Danmark bliver repræsenteret af de danske mestre fra AG København og sølvvinderne fra Bjerringbro-Silkeborg, som begge trådte ind i turneringen i gruppespillet.  Format Turneringen havde deltagelse af 36 hold. 16 af holdene spillede først en kvalifikationsrunde, hvorfra fire hold kvalificerede sig til gruppespillet sammen med 20 direkte kvalificerede hold. Gruppespillet består af fire grupper med seks hold. De fire bedste hold i hver gruppe går videre til ottedendelsfinalerne. Ottendedelsfinalerne og kvartfinalerne bliver afgjort over to kampe (ude og hjemme), mens semifinalerne og finalen bliver afviklet som et "Final four"-stævne på en weekend spillet i Lanxess Arena i Köln, Tyskland.